2005R0955 — DA — 01.01.2007 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

KOMMISSIONENS FORORDNING (EF) Nr. 955/2005

af 23. juni 2005

om åbning af et kontingent for import til EF af ris med oprindelse i Egypten







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1785/2003 af 29. september 2003 om den fælles markedsordning for ris ( 1 ), særlig artikel 10, stk. 2, og artikel 13, stk. 1, og ud fra følgende betragtninger: (1) Ved protokol nr. 1 til Euro-Middelhavsaftalen, som ændret ved protokollen til Euro-Middelhavsaftalen mellem De Europæiske Fællesskaber og deres medlemsstater på den ene side og Den Arabiske Republik Egypten på den anden side for at tage hensyn til Den Tjekkiske Republiks, Republikken Estlands, Republikken Cyperns, Republikken Letlands, Republikken Litauens, Republikken Ungarns, Republikken Maltas, Republikken Polens, Republikken Sloveniens og Den Slovakiske Republiks tiltrædelse af Den Europæiske Union ( 2 ), der er vedføjet Rådets afgørelse 2005/89/EF ( 3 ), er det fastsat, at der skal åbnes et nyt toldkontingent for import til EF af 5 605 tons ris med oprindelse i Egypten, idet toldsatsen, som beregnet i overensstemmelse med artikel 11 i forordning (EF) nr. 1785/2003, nedsættes med 100 %. Kontingentet bør derfor åbnes, og der bør fastsættes gennemførelsesbestemmelser for forvaltningen heraf. (2) Kontingentet anvendes fra den 1. maj 2004 på årsbasis fra den 1. januar til den 31. december. For 2005 bør mængden derfor forhøjes forholdsmæssigt for at tage hensyn til, at der ikke blev åbnet et kontingent for perioden 1. maj 2004 til 31. december 2004. (3) De generelle bestemmelser for importlicenser, der er fastsat i Kommissionens forordning (EF) nr. 1291/2000 af 9. juni 2000 om fælles gennemførelsesbestemmelser for ordningen med import- og eksportlicenser og forudfastsættelsesattester for landbrugsprodukter ( 4 ) og i Kommissionens forordning (EF) nr. 1342/2003 af 28. juli 2003 om særlige gennemførelsesbestemmelser for ordningen med import- og eksportlicenser for korn og ris ( 5 ), bør gælde. For at sikre en god forvaltning af kontingentet bør der dog, for så vidt angår indgivelsen af licensansøgninger, udstedelsen af licenser såvel som forelæggelsen af beviser og anvendelsen af disse, fastsættes særlige bestemmelser eller bestemmelser, der supplerer eller fraviger bestemmelserne i forordning (EF) nr. 1291/2000 og (EF) nr. 1342/2003. (4) Foranstaltningerne i denne forordning er i overensstemmelse med udtalelse fra Forvaltningskomitéen for Korn — ud fra følgende betragtninger: UDSTEDT FØLGENDE FORORDNING:







Artikel 1

Efter bestemmelserne i nærværende forordning åbnes der et årligt toldkontingent på 5 605 tons ris henhørende under KN-kode 1006 med oprindelse i Egypten, idet toldsatsen, som beregnet ►M2 i overensstemmelse med artikel 11, 11a, 11c og 11d i forordning (EF) nr. 1785/2003 ◄ , nedsættes med 100 %.

▼M2 —————

▼B

Kontingentet har løbenummer 09.4097.

▼M2

Kommissionens forordning (EF) nr. 1291/2000, (EF) nr. 1342/2003 og (EF) nr. 1301/2006 ( 6 ) gælder, medmindre andet er fastsat i denne forordning.

▼B

Artikel 2

1. Ansøgningen om importlicens skal omfatte en mængde på mindst 100 tons og højst 1 000 tons ris.

▼M2 —————

▼M2

3. Uanset artikel 6, stk. 1, i forordning (EF) nr. 1301/2006 kan ansøgeren indgive mere end én licensansøgning inden for samme kontingentperiode. Ansøgere kan dog kun indgive én licensansøgning om ugen for hver ottecifret KN-kode.

▼B

Artikel 3

1. Ansøgningerne om importlicens og importlicenserne skal indeholde følgende oplysninger:

a) i rubrik 8 angives ordet »Egypten«, og oplysningen »ja« krydses af

b) i rubrik 24 anføres en af angivelserne i bilaget.

▼M2 —————

▼B

3. Uanset artikel 12 i forordning (EF) nr. 1342/2003 er satsen for den sikkerhed, der stilles for importlicensen, lig med ►M2 den efter artikel 11, 11a, 11c og 11d i forordning (EF) nr. 1785/2003 beregnede ◄ beregnede told, der gælder på dagen for indgivelsen af ansøgningen.

4. For at kunne drage fordel af den nedsættelse af toldsatsen, der er omhandlet i artikel 1, skal der ved overgangen til fri omsætning forelægges et transportdokument og et varecertifikat EUR.1 for det pågældende parti udstedt i Egypten efter bestemmelserne i protokol nr. 4 til Euro-Middelhavsaftalen.

▼M2

Artikel 4

1. Ansøgningerne om importlicens indgives til medlemsstaternes myndigheder hver mandag senest kl. 13.00 Bruxelles-tid.

I 2007 gælder dog, at perioden for indgivelse af de første ansøgninger begynder på den første hverdag i 2007 og slutter senest den 8. januar 2007, og at den første mandag i forbindelse med indsendelse af oplysninger om importlicensansøgninger til Kommissionen, jf. artikel 5, litra a), er mandag den 8. januar 2007.

2. Importlicensen udstedes den ottende hverdag efter den sidste frist for indgivelse af ansøgninger, hvis den i artikel 1 fastsatte mængde ikke er nået.

Uanset artikel 6, stk. 1, i forordning (EF) nr. 1342/2003 gælder importlicenser indtil udgangen af måneden efter den måned, hvor de faktisk er udstedt.

3. Når de mængder, der er ansøgt om licens for i løbet af en uge, overstiger den disponible mængde, jf. artikel 1, fastsætter Kommissionen senest den fjerde hverdag efter den sidste frist for indgivelse af ansøgninger for den pågældende uge en fordelingskoefficient for de mængder, der er ansøgt om licens for i den pågældende uge, og den afviser de ansøgninger, der er indgivet for de følgende uger, og suspenderer udstedelsen af importlicenser indtil udgangen af det pågældende år.

4. Resulterer den fordelingskoefficient, der er omhandlet i stk. 3, i en eller flere mængder på under 20 ton pr. ansøgning, tildeler medlemsstaten den samlede mængde ved lodtrækning blandt de pågældende erhvervsdrivende i form af partier, som hver er på 20 ton plus den resterende mængde fordelt ligeligt på partierne. Hvis sammenlægning af mængderne på mindre end 20 ton end ikke giver et parti på 20 ton, fordeler medlemsstaten den resterende mængde ligeligt blandt de erhvervsdrivende, der har en licens på mindst 20 ton.

Hvis der efter anvendelse af bestemmelsen i første afsnit skal udstedes licens for en mængde på mindre end 20 ton, kan den erhvervsdrivende trække sin licensansøgning tilbage senest to hverdage efter ikrafttrædelsesdatoen for forordningen om fastsættelse af fordelingskoefficienten.

Artikel 5

Medlemsstaterne meddeler Kommissionen følgende ad elektronisk vej:

a) de oplysninger vedrørende ansøgninger om importlicenser, som er omhandlet i artikel 11, stk. 1, litra a), i forordning (EF) nr. 1301/2006, om de mængder, ansøgningerne vedrører, opdelt på ottecifret KN-kode, senest kl. 18 Bruxelles-tid den sidste dag for indgivelse af licensansøgninger

b) de oplysninger vedrørende udstedte importlicenser, som er omhandlet i artikel 11, stk. 1, litra b), i forordning (EF) nr. 1301/2006, om de mængder, der er udstedt importlicenser for, opdelt på ottecifret KN-kode, senest to hverdage efter udstedelsen af importlicenserne

c) de samlede mængder, der faktisk er overgået til fri omsætning under anvendelsen af dette kontingent inden for en given måned, opdelt på ottecifret KN-kode, senest ved udgangen af den tredje måned derefter. Hvis der i perioden ikke er overgået nogen mængde til fri omsætning, sendes meddelelsen »intet«.

▼M2 —————

▼B

Artikel 7

Denne forordning træder i kraft på syvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

▼M1









BILAG

Angivelser omhandlet i artikel 3, stk. 1, litra b)

— på bulgarsk: Нулева ставка на митото [Регламент (ЕО) № 955/2005]

— på spansk: Derecho cero [Reglamento (CE) no 955/2005]

— på tjekkisk: Nulové clo (nařízení (ES) č. 955/2005)

— på dansk: Nultold (forordning (EF) nr. 955/2005)

— på tysk: Zollsatz Null (Verordnung (EG) Nr. 955/2005)

— på estisk: Nullmääraga tollimaks (määrus (EÜ) nr 955/2005)

— på græsk: Μηδενικός δασμός [κανονισμός (ΕΚ) αριθ. 955/2005]

— på engelsk: Zero duty (Regulation (EC) No 955/2005)

— på fransk: Droit zéro [règlement (CE) no 955/2005]

— på italiensk: Dazio zero [regolamento (CE) n. 955/2005]

— på lettisk: Nodokļa nulles likme (Regula (EK) Nr. 955/2005)

— på litauisk: Nulinis muito tarifas (Reglamentas (EB) Nr. 955/2005)

— på ungarsk: Nulla vámtétel (955/2005/EK rendelet)

— på maltesisk: Bla dazju (Regolament (KE) Nru 955/2005)

— på nederlandsk: Nulrecht (Verordening (EG) nr. 955/2005)

— på polsk: Stawka zerowa (rozporządzenie (WE) nr 955/2005)

— på portugisisk: Direito nulo [Regulamento (CE) n.o 955/2005]

— på rumænsk: Taxă zero [Regulamentul (CE) nr. 995/2005]

— på slovakisk: Nulové clo (nariadenie (ES) č. 955/2005)

— på slovensk: Dajatev nič (Uredba (ES) št. 955/2005)

— på finsk: Tullivapaa (asetus (EY) N:o 955/2005)

— på svensk: Nolltull (förordning (EG) nr 955/2005).